Ahol McLarennel jár a rendőrség - Gazdagisztán
Felébredt 246 milliós álmából a Rolex...
2013. december 31. 06:46, 3 komment
Általában véve nem irigyeljük a rendőrséget, de azért Dubaj rendfenntartásán esetleg elgondolkodnánk, különösen most, hogy a napokban bemutatták a rendfenntartók flottájának új ékességét – egy McLaren MP4-12C-t. Jelentjük, el vagyunk ájulva.
A dubaji rendőrséget persze eddig sem kellett sajnálni, hiszen egészen döbbenetes autóflottával rendelkezik, tele sportautókkal és minden földi jóval felszerelt luxusjárművekkel, de azért ez a McLaren még így sem akármi.
Szegény helyi rendőrök válogathatnak a Bugatti Veyron, az Aston Martin One-77 és a Lamborghini Aventador között, de a McLaren még így is alighanem az egyik legnagyobb kedvenc lesz.
Ha mindenáron valami negatívumot szeretnénk keresni a hírben (nem nagyon megy), akkor talán annyit jegyzünk meg nagyon halkan, hogy a rendőrség által megvett kupénál talán egy fokkal jobban néz ki a lenyitható tetejű változat.
Az MP4-12C-t egyébként 2011-ben mutatta be a McLaren, műszaki paraméterei egészen lenyűgözőek: a szénszálas karosszériát egy 3,8 literes, V8-as ikerturbó motor repíti szerény 616 lóerővel.
Most már csak az a kérdés, hol lehet jelentkezni a dubaji rendőrséghez...